**Pridruži jaja**

POTREBNI MATERIJAL:

4 posude od jogurta, kutije od kinder jaja, flomasteri u 4 boje ili izolir traka

OPIS AKTIVNOSTI: Napraviti 4 gnijezda te pticu u boji za svako gnijezdo, jaja označiti bojama, zatim svakoj ptici pridružiti njezina jaja.



CILJ: Ovom igrom kod djece utječemo na razvoj vizualne percepcije.


**Nizanje**

POTREBNI MATERIJAL:

Papir, marker, gumbi, kamenčići ili neki manji predmeti

OPIS AKTIVNOSTI:

Nacrtati linije ( valovite, kose, isprekidane…) zatim nanizati predmete po zadanoj liniji.



CILJ: Ovom igrom potičemo razvoj preciznosti i fine motorike.

**Slikanje ledom u boji**

POTREBNI MATERIJAL:

Manje posude ili vrećice za led, tempera ili jestiva boja , papir

OPIS AKTIVNOSTI:

Slikati i bojati oblike prema želji.



CILJ: Ova aktivnost razvija senzibilitet za nova likovna sredstva i kreativno izražavanje.

**Domaći plastelin**

POTREBNI MATERIJAL:

Šalica mekog brašna

Šalica vruće vode

Pola šalice soli

2 velike žlice biljnog ulja

2 žličice vinske ili limunske kiseline

Prehrambene boje

Zrna riže ili šljokice po izboru

OPIS AKTIVNOSTI: Sve sastojke sjediniti u tavi ili loncu i miješati dok se ne zgusne. Izvaditi te umiješati boju.

Mijesiti tijesto i modelirati po želji.



CILJ: Ovom igrom potičemo razvoj fine motorike šake i prstiju i kreativnost.

**Šišanje**

POTREBNI MATERIJAL:

Škare, kolaž papir ili novinski papir

OPIS AKTIVNOSTI: Škarama šišamo kosu raznim likovima koje nacrtamo po želji.



CILJ: Ovom igrom utječemo na razvoj fine motorike i preciznosti.